1015 


ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ 


Τ 

ΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ 

Β ΜΑΡΤΙΟΥ 1989 

ΤΕΥΧΟΣ ΠΡΩΤΟ 

ΑΡΙΘΜΟΣ ΦΥΛΛΟΥ 

71 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


149. Τροποποίηση του άρθρου 16 του Π.Δ/τος 519/88 «Οργανι¬ 

σμός Διοίκησης και λειτουργίας του Θεραπευτηρίου χρονιών 
Παθήσεων Δράμας (Α' 234)... 1 

150. Οργανισμός του Ταμείου Επικουρικής Ασφαλίσεως Υπαλλή¬ 
λων Εμπορίου Τροφίμων. 2 

151. Τροποποίηση ορισμένων διατάξεων του Καταστατικού του 

Ταμείου Προνοίας Δικηγόρων Βέροιας.; . 3 


152. Εισαγωγή σπουδαστών στο πρώτο έτος σπουδών των σχο¬ 
λών ή τμημάτων της παραγράφου 1 του άρθρου 1 του Ν. 
1351/1983 με το σύστημα των γενικών εξετάσεων. Τροπο¬ 
ποίηση και συμπλήρωση του Π. Δ. 238/1988 (ΦΕΚ 103/τ. 

Α'). 4 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 149 (ΐ) 

Τροποποίηση του άρθρου 16 του Π.Δ/τος 519/88 «Οργανισμός Διοί¬ 
κησης και λειτουργίας του θεραπευτηρίου χρονιών Παθήσεων Δρά¬ 
μας (Α' 234). 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του νόμου 1558/85 «Κυβέρ¬ 
νηση και Κυβερνητικά Όργανα» (Α' 137). 

2. Τις διατάξεις του άρθρου 5 παρ. 2 του Ν.Δ. 162/1973 «Περί μέ¬ 
τρων Προστασίας Υπερηλίκων και χρονίως πασχόντων ατόμων (Α' 
227), όπως συμπληρώθηκε με τις διατάξεις του άρθρου 56 του Νόμου 
1539/85 «Ένταξη επαναπατριζομένων πολιτικών προσφύγων στους 
ασφαλιστικούς οργανισμούς και άλλες διατάξεις» (Α' 64). 

3. Τη διάταξη της παρ. 10 του άρθρου 9 Ν. 1586/86 (Α' 37) «Βαθ¬ 
μολογική διάρθρωση των θέσεων του Δημοσίου, νομικών προσώπων 
δημοσίου δικαίου και των οργανισμών Τοπικής Αυτοδιοίκησης και άλ¬ 
λες διατάξεις». 

'4. Το Προεδρικό Διάταγμα 194/1988 «Καθορισμός των προσόντων 
διορισμού σε θέσεις των δημοσίων υπηρεσιών και νομικών προσώπων 
δημοσίου δικαίου» (Α' 84). 

5. Την αριθ. 1002081/28/2.1.89 απόφαση του Πρωθυπουργού 
και του Υπουργού Οικονομικών σχετικά με την ανάθεση αρμοδιοτήτων 
στον Υφυπουργό Οικονομικών Ηλία Παπαηλία (Β' 10). 

6. Την 80/1989 γνωμοδότηση του Συμβουλίου Επικράτειας με 


πρόταση των Υπουργών Προεδρίας της Κυβέρνησης, Υγείας, Πρόνοιας 
και Κοινωνικών Ασφαλίσεων και του Υφυπουργού Οικονομικών αποφα¬ 
σίζουμε: 

Άρθρο μόνο 

Το άρθρο 16 του Π.Δ/τος 519/88 (Α' 234) τροποποιείται και έχει 
ως εξής: 

Των υπηρεσιών του ιδρύματος προΐσταται υπάλληλος του κλάδου 
ΠΕ Διοικητικού - Οικονομικού ή του Κλάδου ΤΕ Διοικητικού - Λογιστι¬ 
κού ή του Κλάδου ΔΕ Διοικητικού - Λογιστικού. Του τμήματος Διοικη¬ 
τικού, υπάλληλος του κλάδου ΠΕ Διοικητικού - Οικονομικού ή του 
Κλάδου ΤΕ Διοικητικού - Λογιστικού ή του Κλάδου ΔΕ Διοικητικού - 
Λογιστικού. 

Του τμήματος χρονίως πασχόντων, υπάλληλος του Π.Ε. ιατρών ειδι¬ 
κοτήτων ή εν ελλείψει του κλάδου ΤΕ Νοσηλευτικής ή εν ελλείψει του 
Κλάδου ΔΕ Βοηθών Νοσοκόμων. 

Του τμήματος Φυσικής αποκατάστασης και επαγγελματικής εκπαί¬ 
δευσης υπάλληλος του κλάδου ΠΕ Ψυχολόγων ή ΤΕ Κοινωνικής Εργα¬ 
σίας ή ΤΕ Φυσικοθεραπείας ή ΤΕ Εργοθεραπείας. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
-+--— 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 150 (2) 

Οργανισμός του Ταμείου Επικουρικής Ασφαλίσεως Υπαλλήλων Εμπο¬ 
ρίου Τροφίμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. της παρ. 5 του άρθρου 24 του ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/85). 

β. Του Νόμου 1586/86 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Οργανισμών 
τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ιδιαίτερα του άρθρου 9 παρ. 10 αυτού. 

γ. Του άρθρου 17 παρ. 1 του Ν. 1320/83 «Πρόσληψη στο Δημόσιο 
τομέα και άλλες διατάξεις» (ΦΕΚ 6/Α/83). 

δ. Του Π.Δ/τος 194/3.5.88 «Καθορισμός των προσόντων διορι- 

σμού σε θέσεις των δημοσίων υπηρεσιών και νομικών προσώπων δημο¬ 
σίου δικαίου (ΦΕΚ 84/Α/6.5.88). 

ε. Την 1002081/89 απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στον Υφυπουργό Οικονομικών 
(ΦΕΚ 10/Β/89): 

2. Την αριθμ: 851/1988 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνη¬ 
σης, Υγείας, Πρόνοιας και Κοινωνικών Ασφαλίσεων και Υφυπουργού 
Οικονομικών, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Επικουρικής Ασφάλισης Υπαλλήλων 
Εμπορίου Τροφίμων (ΤΕΑΥΕΤ) αποτελούν Διεύθυνση συγκροτούμενη 
ως κατωτέρω: 

α) Τμήμα Ασφάλισης και Μητρώου, 
β) Τμήμα Παροχών. 

■ γ) Τμήμα Οικονομικού - Διοικητικού, 
δ) Τμήμα Μηχανογράφησης, 
ε) Γραφείο Νομικών Υποθέσεων. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέματα 
που κατανέμονται μεταξύ των Τμημάτων και του Γραφείου Νομικών 
Υποθέσεων ως ακολούθως: 

Α) Τμήμα Ασφάλισης και Μητρώου. 

α) Μέριμνα για την υπαγωγή στην ασφάλιση του Ταμείου κάθε κατά 
νόμο ασφαλιστέου προσώπου. 

β) Τήρηση του Μητρώου Ασφαλισμένων και εργοδοτών και ενημέ¬ 
ρωση των ατομικών μερίδων αυτών. 

γ) Επιμέλεια γιά την βεβαίωση και την κανονική είσπραξη των εσό¬ 
δων του Ταμείου, από ασφαλιστικές εισφορές, κοινωνικούς πόρους, προ¬ 
σόδους περιουσίας, πρόσθετων τελών κ.λπ. 

δ) Σύνταξη.καταλογιστικών πράξεων σε βάρος των οφειλετών εργο¬ 
δοτών και γενικά λήψη όλων των αναγκαίων νόμιμων μέσων για τη 
διαφύλαξη_και προστασία των οικονομικών συμφερόντων του Ταμείου. 

ε) Επιμέλεια της αλληλογραφίας του Τμήματος και τήρηση του αρ¬ 
χείου αυτού. 

. Β) Τμήμα Παροχών 

α) Επιμέλεια για την απονομή και καταβολή ασφαλιστικών παροχών 
στους δικαιούχους, σύμφωνα με τις καταστατικές διατάξεις του Ταμείου 
και την εκάστοτε ισχύουσα νομοθεσία, ύστερα από έλεγχο των σχετικών 
δικαιολογητικών. 

β) Μέριμνα για την αναγνώριση και εξαγορά προϋπηρεσιών ως συ¬ 
νταξίμων γενικώς. 

γ) Σύνταξη όλων των εισηγήσεων που αφορούν τα παραπάνω θέ¬ 
ματα. 

δ) Τήρηση και ενημέρωσή των απαραίτητων βιβλίων και καρτελλών 
συνταξιούχων. 

ε) Παρακολούθηση της κίνησης των συνταξιούχων, 
στ) Επιμέλεια της αλληλογραφίας του Τμήματος και τήρηση του αρ¬ 
χείου αυτού. ■ 

Γ) Τμήμα Οικονομικού* - Διοικητικού 

α) Σύνταξη και ενημέρωση όλων των Αογιστικών βιβλίων (κύριων 
και βοηθητικών) του Ταμείου και γενικά ενέργεια όλων των λογιστικών 
εργασιών σύμφωνα με τις ισχύουσες εκάστοτε διατάξεις. 

β) Κατάρτιση των μηνιαίων ισοζυγίων, του ετήσιου προϋπολογισμού 
και απολογισμού του Ταμείου μετά των αποτελεσμάτων της χρήσεως. 

γ) Έκδοση των χρηματικών ενταλμάτων πληρωμής εντολών πλη¬ 
ρωμής ή επιταγών ;ιληρωμής των πάσης φύσεως δαπανών του Τα¬ 
μείου. 

δ) Παρακολούθηση των αλληλοχρέων λογαριασμών των κοινών 
ασφαλισμένων. 

ε) Εκκαθάριση της μισθοδοσίας του προσωπικού και πάσης άλλης οι¬ 
κονομικής πράξης και φροντίδα για την έγκαιρη εκπλήρωση των υπο- 
χρέωσεων του Ταμείου (Δημοσίου, 1ΚΑ, ΤΕΑΠΟΚΑ, κ.λπ.). 

στ) Έλεγχος και παρακολούθηση της κανονικής κατάθεσης στην 
Τράπεζα των πάσης φύσεως εισπράξεων του Ταμείου ως και της διακί¬ 
νησης των κεφαλαίων του Ταμείου. 

ζ) Χειρισμός όλων των θεμάτων υπηρεσιακής κατάστασης του προ¬ 


σωπικού. 

η) Τήρηση του πρωτόκολλου και φύλαξη του Γενικού Αρχείου. 

θ) Αναπαραγωγή των πάσης φύσεως εγγράφων και διακίνηση της 
αλληλογραφίας του Ταμείου. 

ι) Μέριμνα για τη σύσταση πάγιας προκαταβολής χαρτοσήμου, ενσή¬ 
μων κ.λπ.. Η βεβαίωση από τον Προϊστάμενο ή το νόμιμο αναπληρωτή 
του της ακρίβειας αντιγράφων φωτογραφιών ή φωτοτυπιών οποιωνδή- 
ποτε εγγράφων και γενικά δικαιολογητικών ύστερα από αντιπαραβολή, 
τους με το επιδεικνυόμενο σχετικό πρωτότυπο ή ακριβές αντίγραφο. 

Η μέριμνα για τη βεβαίωση του γνήσιου της υπογραφής του προσω¬ 
πικού και των πολιτών. 

ια) Φρόντίδα για τη φύλαξη, ασφάλεια και τον καθορισμό των γρα¬ 
φείων γενικώς. 

ιβ) Φροντίδα για την προετοιμασία των συνεδριάσεων του Δ.Σ. και 
λοιπών Επιτροπών. 

ιγ) Διενέργεια κάθε προμήθειας μηχανήματος, υλικών εφοδίων και 
κάθε τι άλλου απαραίτητου για την υπηρεσία. 

Δ) Τμήμα Μηχανογράφησης 

α) Μέριμνα για την επεξεργασία των στοιχείων και τη μηχανογρά¬ 
φηση όλων των εργασιών του Ταμείου^ 

β) Επιμέλεια της ανάλυσης και σχεδιασμού των υπό μηχανογράφηση 
εργασιών. 

γ) Κατάρτιση σχετικών προγραμμάτων. 

δ) Φροντίδα για την κωδικοποίηση των υπηρεσιακών στοιχείων. 

ε) Τήρηση, ενημέρωση και ταξινόμηση του αρχείου μηχανογράφη¬ 
σης- 

Ε) Γραφείο Νομικών Υποθέσεων 

α) Προάσπιση και διασφάλιση με κάθε νόμιμο μέσο των συμφερόντων 
του Ταμείου. 

β) Επίλυση κάθε νομικού θέματος που ήθελε προκύψει κατά τη λει¬ 
τουργία του Ταμείου. 

γ) Γνωμοδότηση για κάθε συνταξιοδοτική απόφαση που ήθελε κριθεί 
(αναγκαία. 

δ) Εκπροσώπηση του Ταμείου ενώπιον κάθε διοικητικής ή δικαστι- 

κής αρχής· 

Άρθρο 3. 

Σύσταση κλάδων και θέσεων. 

Στο Ταμείο Επικουρικής Ασφάλισης Υπαλλήλων Εμπορίου Τροφί¬ 
μων συνιστώνται κλάδοι ΤΕ Πληροφορικής και ΤΕ Διοικητικός - Λογι¬ 
στικός και οκτώ (8) νέες θέσεις προσωπικού ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, τέσσερις (4) θέσεις. 
ΚΑΤΗΓΟΡΙΑ ΤΕ 

Κλάδος ΤΕ Πληροφορικής (ειδικότητας ηλεκτρονικών υπολογιστι¬ 
κών συστημάτων), δύο (2) θέσεις. 

ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας μία (1) θέση. 

ΛΟΙΠΟ ΠΡΟΣΩΠΙΚΟ 

Μία (1) θέση δικηγόρου με έμμισθη εντολή και άδεια δικηγορίας 
παρ’ Αρείω Πάγω. 

Άρθρο 4. 

Διάρθρωση θέσεων. 

Οι θέσεις του προσωπικού του Ταμείου Επικουρικής Ασφάλισης 
Υπαλλήλων Εμπορίου Τροφίμων που προβλέπονται από το άρθρο 1 της 
υπ’αριθ. 71Τ18/Α773/57 (ΦΕΚ 31/28.1.1957 τεύχος Β’) Απόφα¬ 
σης του Υπουργού Εργασίας, το άρθρο μόνο του Προεδρικού Διατάγμα¬ 
τος υπ’ αριθ. 182/87 (ΦΕΚ 90/15.6.1987 τεύχος Α') την 3866/ 
Φ105/85 πράξη του Δ/ντή προσωπικού του Υπουργείου Κοινωνικών 
Ασφαλίσεων ΦΕΚ 90/85 τ. ΝΠΔΔ και το άρθρο 3 του παρόντος, διαρ¬ 
θρώνονται κατά κατηγορία και κλάδους ως εξής: 

1. ΜΟΝΙΜΟ ΠΡΟΣΩΠΙΚΟ 
Α) ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός θέσεις έξι (6) 

Β) ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, θέσεις τέσσερις (4). 

Από τις θέσεις αυτές δεν πληρούνται ισάριθμες με τους τυχόν υπηρε- 
τούντες επιπλέον του αριθμού των προβλεπομένων θέσεων στον κλάδο 
ΔΕ Διοικητικό - Λογιστικό. 

Κλάδος ΤΕ Πληροφορικής (ειδικότητας ηλεκτρονικών υπολογιστι¬ 
κών συστημάτων), δύο (2) θέσεις. 

Γ) ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός δεκατέσσερις (14) θέσεις. 

Δ) ΚΑΤΗΓΟΡΙΑ ΤΕ 

Κλάδος ΤΕ Επιμελητών μία (1) θέση 

Κλάδος ΤΕ Προσωπικού Καθαριότητας μία (1) θέση και μία (1) 
θέση προσωρινή του Ν. 1476/84. 

Η μόνιμη θέση του Κλάδου ΤΕ Προσωπικού καθαριότητας θα πλη¬ 
ρωθεί μόλις κενωθεί κατά οποιονδήποτε τρόπο η προσωρινή θέση του 
ίδιου κλάδου. 

2. ΛΟΙΠΟ ΠΡΟΣΩΠΙΚΟ 

Μία (1) θέσή δικηγόρου με έμμισθη εντολή και άδεια δικηγορίας 
παρ’ Αρείω Πάγω. 

Άρθρο 5. 

Προϊστάμενοι Τπηρεσιών 

1. Στη Διεύθυνση προΐσταται υπάλληλος της»Κατηγορίας ΠΕ, Κλά¬ 
δου Διοικητικού - Οικονομικού ή της Κατηγορίας ΤΕ ΔιοικητικούΆο- 
γιστικού ή της Κατηγορίας ΔΕ Διοικητικού - Λογιστικού, ο οποίος υπο¬ 
γράφει: α) κάθε έγγραφο του Ταμείου, β) με τον Πρόεδρο του Δ.Σ. και 
τον Προϊστάμενο του τμήματος Οικονομικού - Διοικητικού, τα εντάλ¬ 
ματα πληρωμής, τις εντολές πληρωμής, τις επιταγές και κάθε έγγραφο 
που δεσμεύει οικονομικά το Ταμείο και γ) εισηγείται στο Διοικητικό 
Συμβούλιο κάθε θέμα που αναφέρεται στη λειτουργία του Ταμείου. 

2. Στα τμήματα προΐστανται υπάλληλοι της Κατηγορίας ΠΕ Διοικη¬ 
τικού - Οικονομικού ή ΤΕ Διοικητικού - Λογιστικού ή ΔΕ Διοικητικού 
Λογιστικού πλην του τμήματος μηχανογράφησης στο οποίο προΐστα- 
νται υπάλληλοι των Κλάδων ΠΕ Διοικητικού - Οικονομικού ή ΤΕ Διοι¬ 
κητικού - Λογιστικού ή ΤΕ Πληροφορικής ή ΔΕ Διοικητικού - Λογιστι¬ 
κού. 

Άρθρο 6. 

Κατάταξη προσωπικού. 

Οι υπάλληλοι του Ταμείου Επικουρικής Ασφάλισης ΐπαλλήλων 
Εμπορίου Τροφίμων που υπηρετούν κατά την έναρξη της ισχύος του 
διατάγματος αυτού κατατάσσονται κατά κλάδο ως εξής: 

α) Στοιι Κλάδο ΠΕ Διοικητικού - Οικονομικού, οι υπάλληλοι του 
Κλάδου ΠΕΙ Διοικητικού - Λογιστικού. 

β) Στον κλάδο ΔΕ Διοικητικό - Λογιστικό, οι υπάλληλοι του Κλάδου 
ΔΕΙ Διοικητικού - Λογιστικού. 

γ) Στον Κλάδο ΤΕ Επιμελητών ο υπάλληλος του Κλάδου Κλητήρων. 

δ) Στον Κλάδο ΤΕ Προσωπικού καθαριότητας η υπηρετούσα στην 
προσωρινή θέση υπάλληλος. 

Άρθρο 7. 

Καταργούμενες διατάξεις. 

Από τη δημοσίευση του παρόντος καταργούνται οι διατάξεις του άρ¬ 
θρου 1 της αριθ. 71118/Α773/57 (ΦΕΚ 31/28.1.1957 τεύχος Β’) 
Απόφασης του Τπουργού Εργασίας, του άρθρου μόνου του Π.Δ. 
182/87 (ΦΕΚ 90/15.6.1987 τεύχος Α), η 3866/Φ105/85 πράξη 
του Δ/ντή προσ/κού του Τπουργείου Κοινώνικών Ασφαλίσεων (ΦΕΚ 
90/85 τ. ΝΠΔΔ) και οι λοιπές διατάξεις που αφορούν θέματα που ρυθ¬ 
μίζονται από τις διατάξεις του παρόντος. 

Στον ΐπουργό ΐγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖ ΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΓ. ΚΟΥΤΣΟΓΙίϊΡΓΑΣ Η. ΠΑΠΑΗΛΙΑΣ 

ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 

Τροποποίηση ορισμένων διατάξεων του Καταστατικού του Ταμείου 
Προνοίας Δικηγόρων Βέροιάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1, 2 και 3 του άρθρου 1 του Α.Ν. 87/36 
«περί ιδρύσεως Ταμείου Προνοίας Δικηγόρων παρ’ εκάστω Δικηγορικώ 
Συλλόγω του Κράτους» (Α/390), όπως τροποποιήθηκε κατά την παρ. 
2 με τα άρθρα 1 και 2 του Ν. 753/48 (Α/203) και το άρθρο 20 παρ. 3 
του Ν.Δ. 3790/57 (Α/209). 

2. Τις διατάξεις των άρθρων 23 παρ. 1,24 παρ. 1 στοιχ. γ’, 26 παρ. 
1 και 27 παρ. 1 στοιχ. δ’ του Ν. 1558/85 (Α/137) 

3. Τις διατάξεις του άρθρου 14 του Π.Δ/τος 105/88 (Α/46). 

4. Την 904/30.11.88 κοινή απόφαση του Πρωθυπουργού και του 
Τπουργού Τγείας, Πρόνοιας και Κοινωνικών Ασφαλίσεων (Β/863). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 20/14.9.88 συνεδρίασή του της ΚΕ’ περιόδου. 

6. Την 889/1988 γνωμοδότηση του Συμβουλίου της Επικράτειας 
μετά από πρόταση του Τφυπουργού ΐγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο Μόνο 

Κυρώνεται η από 21 Δεκεμβρίου 1987 απόφαση της Γενικής Συνέ¬ 
λευσης των μελών του Δικηγορικού Συλλόγου Βέροιας, για την τροπο¬ 
ποίηση ορισμένων διατάξεων του Ταμείου Πρόνοιας Δικηγόρων Βέ¬ 
ροιας, που κυρώθηκε με το από 15.6.55 Β. Δ/γμα (Α/224) και τροπο¬ 
ποιήθηκε μεταγενέστερα, που έχουν ως εξής: ■ ■ '· 

Α. Πόροι του Ταμείου: · 

«Άρθρο 4: Πόροι του Ταμείου, είναι οι εξής: 
α) Δραχμές 3.000, που καταβάλλονται από κάθε δικηγόρο το πρώ¬ 
τον διοριζόμενο ή αναδιοριζόμενο στην περιφέρεια του Πρωτοδικείου 
Βέροιας ή και από μετάθεση από άλλο Δικαστήριο, ως δικαίωμα εγγρα- 

<ρήί· 

β) Δραχμές 1.500, καταβαλλόμενες εφάπαξ, από κάθε ασκούμενο 
δικηγόρο. 

γ) Δραχμές 2.500, καταβαλλόμενς εφάπαξ, για την αναγνώριση του 
γάμου κάθε δικηγόρου - μετόχου του Ταμείου. ' ’ 

δ) Τα ποσά που εισπράττονται από το Ταμείο στις περιπτώσεις των 
εδ. 3 και 4 του άρθρου 11 του παρόντος και, γενικά, κάθε άλλο έσοδο 
του Ταμείου, που δεν υπάγεται στα έσοδα του άρθρου 5. 
ε) Τα κληροδοτήματα και οι δωρεές προς το Ταμείο, 
στ) Οι τόκοι και λοιπά έσοδα της περιουσίας του Ταμείου, 
ζ) Τα επιβαλλόμενα στα μέλη του ταμείου πρόστιμα, σύμφωνα με τις 
διατάξεις του παρόντος Καταστατικού. 

η) Πόροι του Ταμείου είναι και τα τέλη, που καταβάλλονται σ’ όλες 
τις διαδικασίες δικαστικές ή εξώδικες, που δεν επιβαρύνουν τους διαδί- 
κους, αλλά αποκλειστικά τον ενεργούντα δικηγόρο ή δικολάβο. 

Τα τέλη είναι τα εξής: 

α) Διοικητικές υποθέσεις: 

1. Σε κάθε ένσταση, δήλωση, προσφυγή, αντίρρηση και οποιαδήποτε 
αίτηση σύμφωνα με τους διοικητικούς νόμους, προς οποιαδήποτε Δικα¬ 
στηριακή ή Διοικητική Αρχή γενικά, καθώς και στα Διρικητικά Πρωτο¬ 
δικεία, Δικαστήρια, όπως και σε κάθε παράσταση σ’ αυτά, καταβάλλε¬ 
ται ένσημο από· το δικηγόρο, δρχ. 150. 

2. Σε κάθε παράσταση στο Διοικητικό Πρωτοδικείο, Μονομελές ή 
Τριμελές, καταβάλλεται ένσημο, δρχ/150. 

• 3. Σε κάθε παράσταση σε Διοικητικό Εφετείο καταβάλλεται ένσημο 
δρχ. 300. 

4. Στην περίπτωση άσκησης ενδίκων μέσων κατά αποφάσεων Διοι¬ 
κητικών Δικαστηρίβον, καταβάλλεται ένσημο ίσης αξίας με το ένσημο 
που καταβάλλεται στο Δικε-ιτήριο που απευθύνεται το ένδικο μέσο, 
β) Ειρηνοδικειακή Διαδικασία: , 

1. Καταβάλλεται ειδικό τέλος δραχμών 60 σε κάθε δικόγραφον 
αγωγής, κυρίας ή παρεμπιπτούσης, «ανακοπής, ανακοίνωσης δίκης, πα¬ 
ρέμβασης, αντιρρήσεων και γενικά, σε κάθε δικόγραφο που απευθύνεται 
στο Ειρηνοδικείο, εκτός των παρακάτω ειδικά μνημονευομένων περι¬ 
πτώσεων. 

2. Για παράσταση προς συζήτηση υπόθεσης στο Ειρηνοδικείο γενικά 
καταβάλλεται τέλος δρχ. 100. 

3. Για κάθε αίτηση ασφαλιστικών μέτρων νομής καταβάλλεται τέλος 
δρχ. 300 και για τη συζήτηση των ασφαλιστικών μέτρων καταβάλλεται 
τέλος δρχ. 300. 

4. Στο πρωτότυπο έφεσης κατ’ απόφασης Ειρηνοδικείου καταβάλλε¬ 
ται τέλος δρχ. 300 και σε περίπτωση αναίρεσης κατά Ειρηνοδικειακής 
απόφασης, ένσημο 450 δρχ. 

5. Για παράσταση στη διεξαγωγή μαρτυρικών αποδείξεων καταβάλ¬ 
λεται ένσημο, δρχ. 150. 

6. Σε κάθε επιταγή προς πληρωμή κάτω από το αντίγραφο εξ απο- 
γράφου εκτελεστού Ειρηνοδικειακής απόφασης καταβάλλεται ένσημο, 
δρχ. 150. 

γ) Διαδικασίες στο πρωτοδικεία. 

1. Στο πρωτότυπο κάθε δικογράφου αγωγής, κυρίας ή παρεμπιπτοΰ- 
σης αίτησης κλήσης, ανακοίνωσης, παρέμβασης, ανακοπής, κάθε μορ¬ 
φής, που απευθύνεται στο Μονομελές Πρωτοδικείο, οποιασδήποτε δια¬ 
δικασίας ή για κάθε παράσταση που γίνεται ενώπιον του Μονομελούς 
Πρωτοδικείου, καταβάλλεται ένσημο δρχ. 250. "Οταν η συζήτηση ανα¬ 
βάλλεται, δεν καταβάλλεται τέλος. 

2. Στο πρωτότυπο κάθε δικογράφου αγωγής, κυρίας ή παρεμπιπτού- 
σης, αίτησης, κλήσης, ανακοίνωσης, παρέμβασης, ανακοπής κάθε μορ¬ 
φής, που απευθύνεται στο Πολυμελές Πρωτοδικείο, οποιοσδήποτε δια¬ 
δικασίας ή για κάθε παράσταση που γίνεται ενώπιον του Πολυμελούς 
Πρωτοδικείου καταβάλλεται ένσημο δρχ. 300. Όταν η συζήτηση ανα¬ 
βάλλεται, δεν καταβάλλεται τέλος. 

3. Σε κάθε κατατιθέμενο δικόγραφο έφεσης κατ’ απόφασης Πρωτοδι¬ 
κείου καταβάλλεται ένσημο δρχ. 300 και σε κάθε δικόγραφο αναίρεσης, 
ένσημο δρχ. 450. 

4. Σε κάθε επιταγή προς πληρωμή κάτω από το αντίγραφο εξ απο- 
γράφου εκτελεστού οποιασδήποτε απόφασης Πρωτοδικείου ή Εφετείου 
ή εκτελεστού συμβολαίου, που υπογράφεται από δικηγόρο, καταβάλλε¬ 
ται ένσημο, δρχ. 150. 

δ) Ποινικές Διαδικασίες: 

1. Στο πρωτότυπο μήνυσης ή έγκλησης και κάθε άλλης αιτήσεως 
που απευθύνεται σε οποιαδήποτε δικαστική ποινική αρχή, καταβάλλε¬ 
ται ένσημο δρχ. 150. Στο υπόμνημα οποιοσδήποτε διαδίκου, που υπο¬ 
βάλλεται στο στάδιο της προανάκρισης και σε κάθε παράσταση του κα¬ 
τηγορουμένου ενώπιον του αρμοδίου οργάνου, που ενεργεί την ανά¬ 
κριση, καταβάλλεται τέλος δρχ. 150. 

2. Στο υπόμνημα οποιουδήποτε διαδίκου, που υποβάλλεται στο 
στάδιο της κύριας ανάκρισης και σε κάθε παράσταση για απολογία κα¬ 
τηγορουμένου στον ανακριτή κύριας ανάκρισης, στο υπόμνημα που 
απευθύνεται στο Συμβούλιο Πλημμελειοδικών και σε κάθε περίπτωση 
ενώπιον του Συμβουλίου Πλημμελειοδικών, καταβάλλεται ένσημο, 
δρχ. 300. 

3. Σε κάθε παράσταση για την υπεράσπιση του κατηγορουμένου ή 
της πολιτικής αγωγής: α) στο ακροατήριο Μονομελούς Πλημμελειοδι¬ 
κείου καταβάλλεται ένσημο δρχ. 150, β) στο ακροατήριο Πταισματοδι¬ 
κείου καταβάλλεται ένσημο δρχ. 150, γ) στο ακροατήριο Τριμελούς 
Πλημμελειοδικείου καταβάλλεται ένσημο δρχ. 300, δ) στο ακροατήριο 
Κακουργιοδικείου καταβάλλεται ένσημο δρχ. 450, ε) στο ακροατήριο 
Στρατοδικείου καταβάλλεται ένσημο 450 δρχ. 

Το αυτό ένσημο καταβάλλεται σε κάθε μια από τις παραπάνω περι¬ 
πτώσεις σε κάθε παράσταση άσκησης ενδίκων μέσων κατά των αποφά¬ 
σεων των Δικαστηρίων αυτών. 

4. Σε κάθε επιταγή προς πληρωμή κάτω από αντίγραφο εξ απογρά- 
φου εκτελεστού οιασδήποτε απόφασης Ποινικού Δικαστηρίου, που υπο¬ 
γράφεται από δικηγόρο, καταβάλλεται ένσημο, δρχ. 250. 

ε) Λοιπές περιπτώσεις: 

1. Σε κάθε ένσταση, δήλωση, προσφυγή, αντίρρηση και οποιαδήποτε 
αίτηση σύμφωνα με τους φορολογικούς, τελωνειακούς νόμους, προς 
οποιαδήποτε Δημοτική ή Κοινοτική Αρχή, Διοικητική ή Κοινοτική Επι¬ 
τροπή ή Ασφαλιστικό Οργανισμό γενικά, σε κάθε παράσταση σ’ αυτά 
καταβάλλεται ένσημο από το δικηγόρο, δρχ. 150. 

2. Σε κάθε εξώδικη δήλωση, πρόσκληση ή απάντηση, που υπογράφε¬ 
ται από δικηγόρο, καταβάλλεται ένσημο, δρχ. 150. 

Β. Άρθρο 13ο: 

Το Ταμείο Πρόνοιας χορηγεί εφάπαξ βοήθημα στους μετόχους του 
που έχουν πέντε (5) τουλάχιστον χρόνια συμμετοχής σ’ αυτό και απο¬ 
χωρούν από τη δικηγορία, ύστερα από τριάντα πέντε (35) χρόνια άσκη¬ 
σης πραγματικής δικηγορικής υπηρεσίας. Το βοήθημα υπολογίζεται σε 


δεκαοκτώ χιλιάδες (18.000) δραχμές για κάθε χρόνο συμμετοχής του 
στο Ταμείο και μέχρι τριάντα πέντε (35) χρόνια το πολύ, μη υπολογιζο- 
μένων των ετών προηγούμενης συμμετοχής του σε άλλο Ταμείο. 

2. Σε περίπτωση θανάτου μέλους του Ταμείου ή αποχωρήσεώς του 
από το Ταμείο για λόγους οιναπηρίας, όπως προβλέπονται αυτοί και κα¬ 
θορίζονται από τις σχετικές διατάξεις του Ταμείου Νομικών, παρέχεται 
το ίδιο βοήθημα με τον ίδιο υπολογισμό, όπως στην προηγούμενη παρά¬ 
γραφο. Στην περίπτωση θανάτου του μετόχου το ειδικό αυτό βοήθημα, 
όπως παραπάνω καθορίζεται χορηγείται στους δικαιούχους κατά δια¬ 
δοχική σειρά κληρονόμους του, σύμφωνα με το άρθρο 10 του Καταστα¬ 
τικού, χωρίς διάκριση του χρόνου συμμετοχής τους στο Ταμείο. 

3. Σε περίπτωση μεταθέσεως του μετόχου ή διορισμού του σε δημό¬ 
σια θέση ή σε θέση νομικού προσώπου δημοσίου δικαίου ή και παραίτη¬ 
σής του με τη συμπλήρωση του εξηκοστού (60ού) έτους της ηλικίας του 
και διαγραφής του από τα μητρώα του Δικηγορικού Συλλόγου Βέροιας 
και του Μητρώου του Ταμείου Πρόνοιας, ο μετατιθέμενος ή αποχωρών 
παίρνει το ανάλογο βοήθημα εφόσον έχει συμπληρώσει πέντε (5) τουλά¬ 
χιστον χρόνια συμμετοχής του στο Ταμείο Πρόνοιας και το οποίο βοή¬ 
θημα υπολογίζεται όπως στην παράγραφο 1 του άρθρου αυτού. 

4. Για τον υπολογισμό του χρόνου δικηγορίας του, το άνω του εξαμή¬ 
νου χρονικό διάστημα υπολογίζεται για ολόκληρο έτος». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Ν. ΡΙΖΟΠΑΝΝΗΣ 

- ♦ - 

Εισαγωγή σπουδαστών στο πρώτο έτος σπουδών των σχολών ή τμημά¬ 
των της παραγράφου 1 του άρθρου 1 του Ν. 1351/1983 με το σύ¬ 
στημα των γενικών εξετάσεων. Τροποποίηση και συμπλήρωση του 

Π.Δ. 238/1988 (ΦΕΚ 103/τ.Α·). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 11 και 12 του άρθρου 1 του Ν. 
1351/1983 (ΦΕΚ 56/Α’), σε συνδυασμό με τις διατάξεις των παρα¬ 
γράφων 1 του άρθρου 71 και 3 του άρθρου 76 του Ν. 1566/85 (ΦΕΚ 
167/τ.Ά). 

2. Τις διατάξεις του άρθρου 3 του Ν. 1771/88 (ΦΕΚ 71 τ.Α’). 

3. Τις γνώμες των Τ.Ε.Ι. Θεσσαλονίκης και Κοζάνης, που διατυπώ¬ 
θηκαν στα έγγραφά τους 2/11.1.1989 και 54/9.1.1989, αντίστοιχα, 
για τον ορισμό βασικών μαθημάτων και το γεγονός ότι παρήλθε μήνας 
χωρίς το Πανεπιστήμιο Θεσσαλίας να γνωμοδοτήσει για το ίδιο θέμα, 
αν και ζητήθηκε με το έγγραφο Φ. 152/Β3/4872/15.11.1988 του 
Υπουργείου Εθνικής Παιδείας και Θρησκευμάτων. 

4. Την αριθμ. 129/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο 1. 

Δικαίωμα συμμετοχής στις γενικές εξετάσεις 

και στην επιλογή. 

1. Δικαίωμα συμμετοχής στις γενικές εξετάσεις και στην επιλογή για 
την εισαγωγή στις σχολές και στα τμήματα της τριτοβάθμιας εκπαίδευ¬ 
σης έχουν: 

α) Οι κάτοχοι τίτλου απόλυσης από λύκειο ή ισότιμου τίτλου σχολείου 
δευτεροβάθμιας εκπαίδευσης του εσωτερικού ή του εξωτερικού, που να 
παρέχει δικαίωμα εισαγωγής σε ανώτατες σχολές ή του ΕϋΚΟΡΕΑΝ 
ΒΑΟΟΑΙΆυΚΕΑΤ που εκδίδεται από το ευρωπαϊκό σχολείο των Ευ¬ 
ρωπαϊκών Κοινοτήτων, με την επιφύλαξη της παραγράφου 2 του παρό¬ 
ντος άρθρου. 

β) Οι πτυχιούχοι μέσων τεχνικών και επαγγελματικών σχολών (πα¬ 
λαιού τύπου) που καταργήθηκαν με το Ν. 576/1977, για την εισα¬ 
γωγή τους στα Τεχνολογικά Εκπαιδευτικά Ιδρύματα και στην ΑΣΕ- 
ΤΕΜ/ΣΕΛΕΤΕ. 

2. α) Οι μαθητές που φοιτούν στην τελευταία τάξη λυκείου κατά το 

σχολικό έτος διενέργειας των γενικών εξετάσεων και όσοι ήταν κανονι¬ 
κοί μαθητές της τάξης αυτής σε προηγούμενο σχολικό έτος και δεν 
έχουν αποκτήσει τον τίτλο απόλυσης μέχρι τη λήξη της προθεσμίας υπο¬ 
βολής δικαιολογητικών, οφείλουν να καταθέσουν τον τίτλο απόλυσής 
τους στην αρμόδια επιτροπή συγκέντρωσης και ελέγχου δικαιολογητι- 
κών του λυκείου, το αργότερο τρεις (3) ημέρες πριν από την έναρξη των 
γενικών εξετάσεων, διαφορετικά αποκλείονται από τις εξετάσεις αυτές. 
Όσοι από τους μαθητές αυτούς φοιτούν σε ελληνικό λύκειο, κατά τη 
συμμετοχή τους στις γενικές εξετάσεις του έτους αποφοίτησής τους, εξε¬ 
τάζονται στα μαθήματα γενικής αξιολόγησης της δέσμης, που παρακο¬ 
λούθησαν στο λύκειό τους. Όσοι απ’ αυτούς δεν παρακολούθησαν μαθή¬ 
ματα γενικής αξιολόγησης, δεν δικαιούνται να συμμετάσχουν στις γενι¬ 
κές εξετάσεις του έτους αποφοίτησής τους. 

β) Η τυχόν συμμετοχή στις γενικές εξετάσεις υποψηφίου που δεν είχε 
προηγουμένως αποκτήσει τον τίτλο απόλυσης από το λύκειο, θεωρείται 
άκυρη και η βαθμολογία του στα γραπτά δοκίμια που τυχόν βαθμολο¬ 
γήθηκαν ως ουδέποτε επιτευχθείσα. 

Άρθρο 2. 

Δικαιολογητικά, χρόνος και τόπος υποβολής. 

1. Ο υποψήφιος, προκειμένου να συμμετάσχει στις γενικές εξετάσεις 
και στην επιλογή για την εισαγωγή του στις σχολές και στα -τμήματα 
της τριτοβάθμιας εκπαίδευσης, υποχρεούται να υποβάλλει ο ίδιος ή με 
πρόσωπο που έχει εξουσιοδοτηθεί απ’ αυτόν με υπεύθυνη δήλωσή του σε 
απλό χαρτί, σύμφωνα με τα άρθρα 8 και 25 του Ν. 1599/1986 (ΦΕΚ 
7 5 τ.Α') θεωρημένη για το γνήσιο της υπογραφής από δημόσια, δημο¬ 
τική ή κοινοτική αρχή, τα εξής δικαιολογητικά: 

α) Αίτηση. 

β) Μηχανογραφικό δελτίο Υποψηφίου: είναι ειδικό έντυπο, στο οποίο 
αναφέρονται οι σχολές και τα τμήματα της τριτοβάθμιας εκπαίδευσης, 
καθώς και τα μαθήματα γενικής αξιολόγησης ή τα ειδικά μαθήματα 
που απαιτούνται για την επιλογή. Το έντυπο αυτό χορηγείται στους 
υποψηφίους κατά το χρόνο υποβολής των δικαιολογητικών. 

γ) Τίτλο απόλυσης από λύκειο σε πρωτότυπο ή νομίμως κυρωμένο 
αντίγραφο ή φωτοαντίγραφο. Ο κάτοχος περισσοτέρων από ένα τίτλων 
απόλυσης λυκείου υποβάλλει μόνο τον τίτλο εκείνο, με τον οποίο επιθυ¬ 
μεί να πάρει μέρος στη διαδικασία επιλογής και δεν δικαιούται να είναι 
υποψήφιος το ίδιο έτος με περισσότερους από ένα τίτλους απόλυσης. 

δ) Βεβαίωση του αρμόδιου Μητροπολίτη για την ιδιότητα του κληρι¬ 
κού ή μοναχού ή μοναχής, όταν ο υποψήφιος έχει την ιδιότητα αυτή και 
δηλώνει προτίμηση για τα ποιμαντικά τμήματα. Ο δόκιμος μοναχός και 
η δόκιμη μοναχή θεωρούντα λαϊκοί και δηλώνουν ποιμαντικά τμήματα 
με την ιδιότητα του λαϊκού. 

2. Με απόφαση του Υπουργού Εθνικής Παιδείας και Θρησκευμάτων, 
που ανακοινώνεται από τα μέσα μαζικής ενημέρωσης, καθορίζεται η 
προθεσμία υποβολής των αιτήσεων και των δικαιολογητικών των υπο¬ 
ψηφίων για συμμετοχή στις γενικές εξετάσεις και στη διαδικασία επιλο- 

γής· 

3. Ο υποψήφιος υποβάλλει την αίτηση με τα απαραίτητα δικαιολογη- 
τικά του στην "αρμόδια επιτροπή συγκέντρωσης και ελέγχου δικαιολο- 
γητικών του λυκείου, ως ακολούθως: 

α) Οι μαθητές της τελευταίας τάξης στο λύκειο φοίτησής τους. Ειδικά 
οι μαθητές της τελευταίας τάξης ναυτικού λυκείου εμπορικού ναυτικού 
υποβάλλουν την αίτησή τους στο τεχνικό-επαγγελματικό λύκειο που εί¬ 
ναι πλησιέστερα στο λύκειο φοίτησής τους. 

β) Οι απόφοιτοι λυκείου που έλαβαν μέρος μία τουλάχιστον φορά 
μετά το 1983 στη διαδικασία επιλογής με το σύστημα των γενικών εξε¬ 
τάσεων, στο λύκειο που είχαν υποβάλει τότε τα δικαιολογητικά τους. 

γ) Οι απόφοιτοι που συμμετέχουν για πρώτη φορά στη διαδικασία 
επιλογής με το σύστημα των γενικών εξετάσεων, στο λύκειο που απο¬ 
φοίτησαν ή το πλησιέστερο της κατοικίας ή διαμονής τους λύκειο, γενικό 
ή ενιαίο πολυκλαδικό τ) τεχνικό - επαγγελματικό, ανάλογα με τον τύπο 
του λυκείου που τελείωσαν. 

δ) Οι μαθητές της τελευταίας τάξης ξένου λυκείου, που λειτουργεί 
στην Ελλάδα και δεν ακολουθεί ελληνικό πρόγραμμα διδασκαλίας, υπο¬ 
βάλλουν τα δικαιολογητικά τους στο πλησιέστερο δημόσιο γενικό λύκειο 
της περιφέρειας, που λειτουργεί το λύκειό τους. 

ε) Οι πτυχιούχοι μέσων τεχνικών και επαγγελματικών σχολών (πα¬ 
λαιού τύπου), που καταργήθηκαν με το Ν. 576/77, υποβάλλουν τα δι- 
καιολογητικά τους σε ένα από τα παρακάτω τεχνικά - επαγγελματικά 
λύκεια: Γ Αθήνας, Αγίας Παρασκευής Αττικής, 1' Περιστεριού Αττι¬ 
κής, 1'Πειραιά, 1'Θεσσαλονίκης, 2'Θεσσαλονίκης, 1* Ηρακλείου Κρή¬ 
της, Γ Πάτρας, Τρίπολης, 1'Λάρισάς, 1’ Ιωαννίνων, 1' Κοζάνης και 1’ 


Καβάλας. ■ 

στ) Οι μαθητές της τελευταίας τάξης ελληνικών λυκείων, που λει¬ 
τουργούν στο εξωτερικό, υποβάλλουν τα δικαιολογητικά τους σε οποιο- 
δήποτε λύκειο στην Ελλάδα ή στο λύκειό τους στο εξωτερικό. Στη δεύ¬ 
τερη περίπτωση οι υποψήφιοι εξετάζονται υποχρεωτικά στην Αθήνα ή 
στη Θεσσαλονίκη. Τα ελληνικά λύκεια του εξωτερικού, αμέσως μετά τη 
λήξη της προθεσμίας, στέλνουν τα δικαιολογητικά των υποψηφίων στο 
πρώτο γενικό λύκειο Θεσσαλονίκης, για όσους επιθυμούν να εξεταστούν 
στη Θεσσαλονίκη ή στο πρώτο γενικό λύκειο Αθήνας, για όσους επιθυ¬ 
μούν να εξεταστούν στην Αθήνα. 

ζ) Οι μαθητές της τελευταίας τάξης ξένοι) λυκείου, που λειτουργεί στο 
εξωτερικό, υποβάλλουν τα δικαιολογητικά τους, σε οποιοδήπότε δημό¬ 
σιο γενικό λύκειο στην Ελλάδα. 

4. Σε περίπτωση που υποβληθούν περισσότερες από μία αιτήσεις ή 
δηλώσεις συμμετοχής για τον ίδιο υποψήφιο, λαμβάνεταϊ υπόψη μόνον 
αυτή που έχει υποβληθεί πρώτη. Σε περίπτωση που υπάρξουν περισσό¬ 
τερες αιτήσεις ή δηλώσεις με την ίδια ημερομηνία, αποφασίζει η επι¬ 
τροπή οργάνωσης εξετάσεων και επιλογής για το ποια θα ληφθεί 
υπόψη. 

5. Τα δικαιολογητικά των υποψηφίων παραμένουν στα λύκεια μέχρι 
το τέλος Μαρτίου του επομένου έτους των γενικών εξετάσεων και 
ύστερα καταστρέφονται, εκτός από τα πρωτότυπα απολυτήρια, αφού συ¬ 
νταχθεί σχετική πράξη. Τα μηχανογραφικά δελτία υποψηφίων παραμέ¬ 
νουν στη διεύθυνση μηχανοργάνωσης του ΥΠΕΠΘ μέχρι το τέλος Φε¬ 
βρουάριου του επόμενου έτους των γενικών εξετάσεων και ύστερα κατα- 
στρέφονται. 

6. Η συμμετοχή των υποψηφίων στις γενικές εξετάσεις πραγματο¬ 

ποιείται με βάση ονομαστικούς καταλόγους που συντάσσονται από την 
αρμόδια επιτροπή συγκέντρωσης και ελέγχου δικαιολογητικών κάθε 
λυκείου και επεξεργάζονται μηχανογραφικά από τη Διεύθυνση Μηχα¬ 
νοργάνωσης του Υπουργείου Εθνικής Παιδείας και Θρησκευμάτων 
(ΥΠΕΠΘ). Για τη διενέργεια των γενικών εξετάσεων η παραπάνω 
Διεύθυνση του ΥΠΕΠΘ στέλνει σε κάθε εξεταστικό κέντρο (Ε.Κ.) αλφα¬ 
βητικούς κατά δέσμη καταλόγους των εξεταζόμενων σ’ αυτό και σε 
κάθε λύκειο αλφαβητικό κατάλογο των υποψηφίων που κατέθεσαν σ’ 
αυτό μηχανογραφικό δελτίο. . 

7. Μετά την αποστολή στα λύκεια από τη Διεύθυνση Μηχανοργάνω¬ 
σης του ΥΠΕΠΘ των ονομαστικών καταλόγων, σύμφωνα με την προη¬ 
γούμενη παράγραφο, δύο (2) ημέρες το αργότερο πριν από την έναρξη 
των γενικών εξετάσεων, ο διευθυντής κάθε λυκείου υποβάλλει τον ορι¬ 
στικό ονομαστικό κατάλογο υποψηφίων, πλήρως ενημερωμένο, στην οι¬ 
κεία επιτροπή εξεταστικού κέντρου, η οποία επιφέρει τις αναγκαίες με¬ 
ταβολές στον ενιαίο αλφαβητικό ονομαστικό κατάλογο. 

8. Όσοι συμμετέχουν στις γενικές εξετάσεις οφείλουν να μεριμνούν 
έγκαιρα, ώστε να εφοδιάζονται από το λύκειο που κατέθεσαν τα δικαιο- 
λογητικά τους με το Δελτίο Εξεταζομένου. 

Άρθρο 3. 

Επιλογή υποψηφίων χωρίς γενικές εξετάσεις. 

Οι διατάξεις των άρθρων 1 και 2 του παρόντος εφαρμόζονται, ανά¬ 
λογα και για τους υποψηφίους που προέρχονται από τομείς και.τμήματα 
ειδίκευσης τεχνικών - επαγγελματικών και ναυτικών λυκείων ή από 
κλάδους προεπαγγελματικής κατάρτισης ενιαίων πολυκλαδικών λυ¬ 
κείων, οι οποίοι συμμετέχουν στη διαδικασία της επιλογής για εισα¬ 
γωγή σε τμήματα των Τ.Ε.Ι. και τις λοιπές ανώτερες τεχνικές - επαγ¬ 
γελματικές σχολές, χωρίς γενικές εξετάσεις σε μαθήματα γενικής άξιο-, 
λόγησης. 

Άρθρο 4. 

Δήλωση προτίμησης - μηχανογραφική επεξεργασία. 

1. Με τη δήλωσή του ο υποψήφιος στο μηχανογραφικιό δελτίο προσ¬ 
διορίζει για ποιά ή ποιές σχολές ή τμήματα επιθυμεί να σ,υμμετάσχει στη 
διαδικασία επιλογής. 

Η συμπλήρωση της σειράς προτίμησης γίνεται με συνεχόμενη αύ- 
ξουσα αρίθμηση (1, 2, 3, 4 κ.λπ.) των σχολών ή τμημάτων που επιθυ¬ 
μεί ο υποψήφιος και με όποια σειρά θέλει τη σχολή ή το τμήμα, ανεξάρ¬ 
τητα αν οι σχολές ή τα τμήματα που δηλώνει βρίσκονται σε δύο ομάδες. 

Οι αριθμητικές ενδείξεις (1, 2, 3 κ.λπ.) που σημειώνει κάθε υποψή¬ 
φιος δίπλα σε κάθε σχολή ή. τμήμα που αναφέρεται στο «Μηχανογρα¬ 
φικό Δελτίο Υποψηφίου» εκφράζουν το βαθμό της προτίμησής τους για 
κάθε σχολή ή τμήμα. Συγχρόνως αποδέχεται, ότι σε σύγκριση με τους 
άλλους υποψηφίους δεν μπορεί να εισαχθεί ούτε σε σχολή ή τμήμα που 
δεν έχει δηλώσει, ούτε σε σχολή ή τμήμα που προσδιόρισε στη δήλωσή 

του, αλλά η συνολική του βαθμολογία, η βαθμολογία του στο βασικό 
μάθημα και η σειρά προτίμησής του είναι μικρότερη από τα αντίστοιχα 
μεγέθη του τελευταίου εισαγόμενου, που σύμφωνα με τον αριθμό εισα¬ 
κτέων, εισάγεται στη συγκεκριμένη σχολή ή τμήμα. 

Επίσης αποδέχεται, ότι αν με τη συνολική του βαθμολογία, τη βαθ¬ 
μολόγια του στο βασικό μάθημα και τη σειρά προτίμησης που έχει, μπο¬ 
ρεί να εισαχθεί σε περισσότερες σχολές ή τμήματα, θα εισαχθεί τελικά 
μόνο σ’ εκείνη τη σχολή ή το τμήμα που προσδιόρισε στη δήλωσή του με 
ένδειξη προτίμησης μεγαλύτερου βαθμού σε σχέση με τις άλλες σχολές 
ή τμήματα, που έχει δηλώσει. 

Ο μεγαλύτερος βαθμός προτίμησης είναι η αριθμητική ένδειξη 1, ο 
αμέσως μικρότερος βαθμός προτίμησης είναι η αριθμητική ένδειξη 2 
και καθεξής. 

2. Η δήλωση προτίμησης σχολών ή τμημάτων στο μηχανογραφικό 
δελτίο υποψηφίου με το ατομικά του στοιχεία και τις υπόλοιπες ενδείξεις 
αποτελεί το επίσημο παραστατικό για τη μηχανογραφική επεξεργασία 
των στοιχείων του υποψηφίου. 

3. Η δήλωση προτίμησης κάθε υποψηφίου στο μηχανογραφικό δελ¬ 
τίο αντιπροσωπεύει την αυθεντική έκφραση της θέλησής του, η οποία εί¬ 
ναι οριστική και σε καμιά περίπτωση δεν επιτρέπεται να συμπληρωθεί ή 
να τροποποιηθεί μετά την υποβολή της. 

4. Αν οι ενδείξεις προτίμησης στο μηχανογραφικό δελτίο είναι λανθα¬ 
σμένες, γίνεται διόρθωση σύμφωνα με τα παρακάτω: 

α) Σε περίπτωση που ο υποψήφιος έχει δηλώσει προτιμήσεις σε περισ¬ 
σότερες από δύο ομάδες, τότε ακυρώνονται οι προτιμήσεις της τρίτης 
ομάδας κατά αύξουσα σειρά αρίθμησης. 

β) Σε περίπτωση που υπάρχουν όμοιες αριθμητικές ενδείξεις στην 
ίδια ή στις δύο ομάδες που δικαιούται ο υποψήφιος, αυτές λαμβάνουν 
αύξουσα διαδοχική σειρά. Αυτό γίνεται με την αύξηση της δεύτερης από 
τις όμοιες ενδείξεις (από πάνω προς τα κάτω και με τη σειρά αρίθμησης 
των ομάδων). Το ίδιο γίνεται και με τις επόμενες όμοιες προτιμήσεις, οι 
οποίες αυξάνονται τόσες μονάδες, ώστε όλες οι ενδείξεις προτίμησης να 
γίνουν συνεχείς. 

γ) Σε περίπτωση που οι αριθμητικές ενδείξεις δεν είναι σε διαδοχική 
σειρά, αυτές λαμβάνουν διαδοχική σειρά με ανάλογη μείωση των ενδεί¬ 
ξεων που ακολουθούν, ώστε όλες οι ενδείξεις να γίνουν συνεχόμενες. 

δ) Οι διορθώσεις των λαθών των παραπάνω περιπτώσεων και άλλων 
τυχόν λαθών των ενδείξεων προτίμησης, γίνονται με την άμεση επο- 
πτεία μέλους της επιτροπής οργάνωσης εξετάσεων και επιλογής του άρ¬ 
θρου 5 του παρόντος Π.Δ/τος. Για διόρθωση λαθών που δεν αναφέρο- 
νται στις παραπάνω περιπτώσεις, αποφασίζει η ίδια επιτροπή. 

5. Η επεξεργασία των ατομικών στοιχείων, των στοιχείων δηλώ¬ 
σεων και των βαθμολογικών στοιχείων των υποψηφίων, γίνεται με μη¬ 
χανογραφικές μεθόδους, με ειδικά δελτία και παραστατικά, με βάση τα 
οποία ενεργείται η επιλογή. Για το σκοπό αυτό χρησιμοποιείται ηλε¬ 
κτρονικός υπολογιστής. 

Άρθρο 5. 

Επιτροπή οργάνωσης εξετάσεων και επιλογής. 

1. Με απόφαση του Υπουργού Εθνικής Παιδείας και θρησκευμάτων 
συγκροτείται επιτροπή οργάνωσης εξετάσεων και επιλογής, που έχει ως 
έργο τον έλεγχο των στοιχείων που καταχωρίζονται στα μηχανογρα¬ 
φικά αρχεία, την παροχή οδηγιών και υποδείξεως στις επιτροπές συγκέ¬ 
ντρωσης και ελέγχου δικαιολογητικών, τη λήψη αποφάσεων σε περί¬ 
πτωση λανθασμένης συμπλήρωσης των προτιμήσεων των υποψηφίων, 
την κατανομή του ποσοστού 25% της παρ. 6 του άρθρου 2 του Ν. 
1351/83 στις περιπτώσεις που απαιτείται και δεν προβλέπεται ρητά 
από τις κείμενες διτάξεις, τη δημιουργία αρχείου υποψηφίων για τη 
συμμετοχή τους στις γενικές εξετάσεις, την αποστολή ονομαστικών κα¬ 
ταστάσεων υποψηφίων στα οικεία εξεταστικά κέντρα, την (ανακοίνωση 
της βαθμολογίας των μαθημάτων των γενικών εξετάσεων και την απο¬ 
στολή των σχετικών βαθμολογικών καταστάσεων στα οικεία λύκεια, 
καθώς και την αντιμετώπιση των διαφόρων προβλημάτων οργάνωσης, 
που ανακύπτουν κατά τη διαδικασία της επιλογής, μέχρι να δημισυργη- 
θεί το μηχανογραφικό αρχείο των υποψηφίων. 

2. Την επιτροπή αυτή αποτελούν: 

α) Ο προϊστάμενος της Διεύθυνσης Σπουδών και Φοιτητικής Μέρι¬ 
μνας ή άλλος υπάλληλος του ΥΠΕΠΘ με βαθμό Α'. 

β) Ο προϊστάμενος της Διεύθυνσης Μηχανοργάνωσης του ΥΠΕΠΘ ή 
άλλος υπάλληλος της ίδιας Διεύθυνσης με βαθμό Α'. 

γ) Ο προϊστάμενος του Τμήματος Εισιτηρίων Εξετάσεων ή άλλος 
υπάλληλος του ΥΠΕΠΘ με βαθμό Α'. 

Γραμματέας της επιτροπής ορίζεται υπάλληλος του Τμήματος Εισι¬ 


τηρίων Εξετάσεων ή άλλος υπάλληλος του ΥΠΕΠΘ. 

Με την ίδια απόφαση ένα από τα μέλη της επιτροπής ορίζεται ως 
Πρόεδρος. 

3. Για την πραγμάτωση των σκοπών της επιτροπής αυτής, για την 
υλοποίηση των αποφάσεών της, για τον έλεγχο των παραστατικών, την 
υποβοήθηση της μηχανογραφικής επεξεργασίας των στοιχείων των 
υποψηφίων και γενικά την υποβοήθηση του έργου της επιτροπής, ορίζο¬ 
νται με απόφαση του προέδρου της επιτροπής εκπαιδευτικοί λειτουργοί 
ή υπάλληλοι του ΥΠΕΠΘ ή άλλων δημόσιων υπηρεσιών ή ΝΠΔΔ. 

4. Για τη συσκευααία και διακίνηση εντύπων και λοιπού υλικού σχε¬ 
τικά με την οργάνωση των γενικών εξετάσεων και της επιλογής και την 
πραγματοποίηση γενικά βοηθητικών εργασιών της επιτροπής ορίζονται 
με απόφαση του προέδρου της επιτροπής υπάλληλοι του ΥΠΕΠΘ ή προ¬ 
σωπικό του ΥΠΕΠΘ με σχέση εργασίας ιδιωτικού δικαίου και οδηγοί 
αυτοκινήτων του ΥΠΕΠΘ. 

5. Για την πληροφόρηση των περιφερειακών υπηρεσιών του ΥΠΕΠΘ, 
των Α.Ε.Ι. και των Τ.Ε.Ι., σχετικά με τα θέματα που ρυθμίζονται στο 
παρόν Π.Δ. καθώς και για συλλογή στοιχείων, παράδοση ή παραλαβή 
εγγράφων ή «αντικειμένων, δίνεται εντολή σε υπαλλήλους του ΥΠΕΠΘ, 
για να μεταβούν εκτός έδρας. 

Άρθρο 6. 

Επιτροπές συγκέντρωσης και ελέγχου δικαιολογητικών. 

1. Με απόφαση του διευθυντή κάθε λυκείου ή του νόμιμου αναπλη¬ 
ρωτή του συγκροτείται επιτροπή συγκέντρωσης και ελέγχου δικαιολο- 
γητικών. 

Οι επιτροπές αυτές λειτουργούν σε κάθε λύκειο γενικό ή τεχνικό - 
επαγγελματικό ή εκκλησιαστικό ή κλασικό ενιαίο πολυκλαδικό ή ξένο 
λύκειο στο εσωτερικό που ακολουθεί και ελληνικό πρόγραμμα διδασκα¬ 
λίας και έχουν ως αρμοδιότητα τη συγκέντρωση των δικαιολογητικών 
των υποψηφίων που υποβάλλουν αίτηση για συμμετοχή στις γενικές 
εξετάσεις και στη διαδικασία επιλογής, τον έλεγχο, την αποδοχή ή την 
απόρριψη δικαιολογητικών, καθώς και την αποστολή των δικαιολογη-, 
τικών αυτών στο ΥΠΕΠΘ, μέσω της διεύθυνσης ή του γραφείου δευτε¬ 
ροβάθμιας εκπαίδευσης, στην περιφέρεια της οποίας έχει την έδρα του 
το λύκειο, στο οποίο υποβλήθηκαν τα δικαιολογητικά. 

2. Οι επιτροπές συγκέντρωσης και ελέγχου δικαιολογητικών αποτε¬ 
λούνται από: 

α) Το διευθυντή του λυκείου ή το νόμιμο αναπληρωτή του, ως πρόε¬ 
δρο. 

β) Δύο καθηγητές του λυκείου, ή ένα καθηγητή και το γραμματέα 
του λυκείου, ως μέλη. 

Χρέη γραμματέα της επιτροπής ανατίθενται από τον πρόεδρο σε ένα 
από τα μέλη της. 

Όταν ο αριθμός των υποψηφίων είναι μεγαλύτερος απο εκατόν πενή¬ 
ντα (150), ο πρόεδρος της επιτροπής μπορεί με απόφασή του να ορίζει 
βοηθούς γραμματείς από καθηγητές ή το γραμματέα του λυκείου, ως 
εξής: Σε αριθμό υποψηφίων από 151 ως 250 ένας βοηθός γραμματέας, 
σε αριθμό υποψηφίων από 251 έως 350 δύο βοηθοί γραμματείς κ.ο.κ. 

Άρθρο 7. 

Κατάταξη τμημάτων σε Ομάδες. 

1. Η παράγραφος 1 του άρθρου 2 του Π.Δ. 238/88 συμπληρώνεται 
ως εξής: 

α) Στα τμήματα σχολών της ΟΜΑΔΑΣ 1 προστίθεται και το τμήμα 
χωροταξίας και περιφερειακής ανάπτυξης του Πανεπιστημίου Θεσσα¬ 
λίας: ΧΩΡΟΤΑΞΙΑΣ ΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ ΘΕΣ¬ 
ΣΑΛΙΑΣ (με έδρα το Βόλο). 

β) Στα τμήματα σχολών της ΟΜΑΔΑΣ 2 προστίθενται και τα τμή¬ 
ματα: 

ι) αυτοματισμού της σχολής τεχνολογικών εφαρμογών του Τ.Ε.Ι. 
Θεσσαλονίκης: ΑΥΤΟΜΑΤΙΣΜΟΥ Τ.Ε.Ι. ΘΕΣ/ΝΙΚΗΣ, 

ιι) ορυχείων, της σχολής τεχνολογικών εφαρμογών του Τ.Ε.Ι. Κοζά¬ 
νης: ΟΡΥΧΕΙΩΝ Τ.Ε.Ι. ΚΟΖΑΝΗΣ. 

2. α) Στα τμήματα Τ.Ε.Ι. της παραγράφου 3 (ΟΜΑΔΕΣ 2 και 6) και 
της παραγράφου 4 (ΟΜΑΔΕΣ 3 και 8) του άρθρου 2 του Π.Δ. 238/ 
1988, προστίθεται και το τμήμα ορυχείων. 

β) Στα τμήματα Τ.Ε.Ι. της παραγράφου 3 (ΟΜΑΔΑ 6) και της πα¬ 
ραγράφου 4 (ΟΜΑΔΑ 8) του άρθρου 2 του Π.Δ. 238/1988, προστίθε¬ 
ται και το τμήμα Κλωστοϋφαντουργίας. 

3. Στην παράγραφο 3 των άρθρων 2 και 3 του Π.Δ. 238/1988 η 
φράση «(για αποφοίτους σχολικών ετών 1984-85 έως και 

1987-88)», που αναφέρεται στα μαθήματα ειδικότητας κατά τομέα 
και τμήμα, αντικαθίσταται με τη φράση «(για υποψηφίους που αποφοί¬ 
τησαν κατά το σχολικό έτος 1984-85 και μετά)». 

4. Στο τέλος της παραγράφου 2 των άρθρων 2,3,4 και 5 του Π.Δ. 
238/1988, προστίθεται εδάφιο με στοιχείο δ,γ,δ και δ, αντίστοιχα, που 
έχει ως εξής: 

«Οι υποψήφιοι για εισαγωγή στα Τμήματα Επιστήμης Φυσικής αγω¬ 
γής και Αθλητισμού (Τ.Ε.Φ.Α.Α.), για να αποκτήσουν δικαίωμα επιλο¬ 
γής για τα τμήματα αυτά, πρέπει εκτός από την εξέτασή τους στα μαθή¬ 
ματα γενικής αξιολόγησης να υποστούν υγειονομική εξέταση και πρα¬ 
κτική δοκιμασία σε αγωνίσματα». 

Άρθρο 8 
Τρόπος εξέτασης 

1. Το εδάφιο α' της παραγράφου 4 του άρθρου 8 του Π.Δ. 238/ 
1988 αντικαθίσταται ως εξής: «α) Αναγράφεται στον πίνακα ή διανέμε¬ 
ται στους υποψηφίους φωτοτυπημένο ή πολυγραφημένο κείμενο μέχρι 
δώδεκα (12) στίχους, προερχόμενο από τη διδακτέα ύλη, που έχει ορι¬ 
στεί ως εξεταστέα στις γενικές εξετάσεις και ζητείται η μετάφρασή του». 

2. Η παράγραφος 5 του άρθρου 8 του Π.Δ. 238/1988 αντικαθίστα¬ 
ται ως εξής: 

«5. Κατά την εξέταση στα μαθήματα της Ιστορίας, της Κοινωνιολο- 
γίας και της Βιολογίας, δίνονται για διαπραγμάτευση τέσσερα (4) ζητή¬ 
ματα, καθένα από τα οποία μπορεί να περιλαμβάνει δύο (2) ερωτήσεις. 
Με τα ζητήματα αυτά ελέγχεται κατά πόσο οι εξεταζόμενοι έχουν κατα¬ 
νοήσει τα αντίστοιχα θέματα και είναι ικανοί να τα εκθέτουν με σαφήνεια 
και πληρότητα, καθώς και η ικανότητά τους να κρίνουν γεγονότα, πρό¬ 
σωπα ή καταστάσεις». . „ 

3. Η παράγραφος 6 του άρθρου 8 του Π.Δ. 238/1988 αντικαθίστα¬ 
ται ως εξής: 

«6. Κατά την εξέταση στο μάθημα των Λατινικών: 

α) Αναγράφεται στον πίνακα ή διανέμεται στους υποψηφίους φωτοτυ¬ 
πημένο ή πολυγραφημένο κείμενο μέχρι δώδεκα (12) στίχους, προερχό¬ 
μενο από τη διδακτέα ύλη, που έχει οριστεί ως εξεταστέα στις γενικές 
εξετάσεις και ζητείται η μετάφρασή του. 

β) Δίνονται για διαπραγμάτευση από το κείμενο του προηγούμενου 
εδαφίου, τρεις (3) γραμματικές και μία (1) συντακτική παρατή¬ 
ρηση». 

Άρθρο 9 

Προσέλευση υποψηφίων στα Ε.Κ. 

Η παράγραφος 1 του άρθρου 10 του Π.Δ. 238/1988 αντικαθίστα¬ 
ται ως εξής: 

«1.0 χρόνος προσέλευσης των υποψηφίων στις αίθουσες εξέτασης 
ορίζεται από την αρμόδια υπηρεσία του ΤΠΕΠΘ και ανακοινώνεται από 
τα μέσα μαζικής ενημέρωσης, το αργότερο τρεις (3) μέρες πριν την 
έναρξη των γενικών εξετάσεων. Παρόντες θεωρούνται μόνο οι υποψή¬ 
φιοι που βρίσκονται μέσα στις οικείες αίθουσες κατά τη λήξη του χρόνου 
προσέλευσης». 

Άρθρο 10 

Επιλογή υποψηφίων για τα Τ.Ε.Φ.Α.Α. 

Στο τέλος της παραγράφου 6 του άρθρου 14 του Π.Δ. 238/1988 
προστίθεται εδάφιο δ, που έχει ως εξής: 


«δ) 0 υποψήφιος που εξετάζεται σε περισσότερες από μία (1) επιτρο¬ 
πές, αποκλείεται από τη διαδικασία επιλογής για τα Τ.Ε.Φ.Α.Α. με 
απόφαση της επιτροπής οργάνωσης .εξετάσεων και επιλογής». 

Άρθρο 11 

Κατανομή ποσοστού 25% 

Στα εδάφια β' και στ' της παραγράφου 1 του άρθρου 15 του Π.Δ. 
238/1988 το αναγραφόμενο έτος «1988» αντικαθίσταται με τη φράση: 
«το έτος επιλογής». 

Άρθρο 12 

Κεντρική επιτροπή γενικών εξετάσεων. 

1. Το εδάφιο β' της παραγράφου 1 του άρθρου 20 του Π.Δ. 238/ 
1988, αντικαθίσταται, ως ακολούθως: 

«β) Ο Πρόεδρος του Παιδαγωγικού Ινστιτούτου (Π.Ι.) ή αν αυτός ελ¬ 
λείπει, απουσιάζει ή κωλύεται, ένας από τους αντιπροέδρους ή τους συμ¬ 
βούλους του Π.Ι.». 

2. Στην παράγραφο 1 του άρθρου 20.του παραπάνω Π.Δ. προστίθε¬ 
νται εδάφια θ' και ι' που έχουν ως εξής: 

«θ) Με την ίδια απόφαση μπορεί να ορίζονται ως μέλη της Κ.Ε.Γ.Ε. 
μέχρι πέντε (5) πρόσωπα, που συνδέονται με το δημόσιο ή με Ν.Π.Δ.Δ. 
με οποιαδήποτε σχέση εργασίας. 

ι) με την απόφαση αυτή ένα από τα μέλη της Κ.Ε.Γ.Ε. ορίζεται ως 
αντιπρόεδρος». < 

3. Στο τέλος της παραγράφου 1 του άρθρου 20 του ίδιου Π.Δ. προ¬ 
στίθεται η εξής περίοδος: 

«Με την ίδια απόφαση μπορεί να ορίζονται μέχρι (2) βοηθοί γραμματείς 
από εκπαιδευτικούς δευτεροβάθμιας εκπαίδευσης ή διοικητικούς υπαλ¬ 
λήλους του ΥΠ.Ε.Π.Θ. ή άλλων δημοσίων υπηρεσιών ή Ν.Π.Δ.Δ.». 

4. Το Π.Δ. 331/1988 (ΦΕΚ 151 τ.Α’) καταργείται. 

Άρθρο 13 " 

Επιτροπές βαθμολογικών κέντρων." 

Η παράγραφος 3 του άρθρου 25 του Π.Δ. 238/1988 αντικαθίστα¬ 
ται ως εξής: 

«3. α) Ο πρόεδρος της Ε.Β.Κ. ορίζει με απόφασή του ένα από τα μέλη 
της επιτροπής ως αντιπρόεδρο, ο οποίος αναπληρώνει τον πρόεδρο, 
όταν αυτός ελλείπει, κωλύεται ή απουσιάζει. ··*···' ' · 

β) Δεν μπορεί να μετέχει στην Ε.Β.Κ. ή στη γραμματεία της, όποιος 
έχει σύζυγο ή υποψήφιο που συνδέεται μαζί του με σχέση συγγένειας εξ 
αίματος ή εξ αγχιστείας μέχρι και του τρίτου βαθμού και τα γραπτά του 
δοκίμια βαθμολογούνται στο συγκεκριμένο Βαθμολογικό Κέντρο. Για 
τη μη ύπαρξη κωλύματος υποβάλλεται σχετική υπεύθυνη δήλωση στον 
πρόεδρο της Ε.Β.Κ.». . . 

Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

